STPI โชว์ผลงานไตรมาส 3 พลิกมีกำไร 655 ลบ. รับรายได้พุ่งพรวด-ค่าใช้จ่ายลดฮวบ
STPI โชว์ผลงานไตรมาส 3 พลิกมีกำไร 655 ลบ. จากปีก่อนขาดทุน 218.33 ลบ. รับรายได้พุ่งพรวด-ค่าใช้จ่ายลดฮวบ ขณะที่งวด 9 เดือนพลิกมีกำไร 2.26 พันลบ. จากปีก่อนขาดทุน 480 ลบ.
14 พ.ย. 2562

 บริษัท เอสทีพี แอนด์ ไอ จำกัด (มหาชน) หรือ STPI รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าว พลิกมีกำไร เนื่องจากรายได้จากการดำเนินงานของบริษัทฯมีจำนวนรวม 447.45 ล้านบาท เพิ่มขึ้น 79% เมื่อเทียบกับ 249.79 ล้านบาท สำหรับระยะเวลาเดียวกันในปี 2561 สาเหตุหลักเนื่องจากปริมาณงานรับจ้างผลิตที่ดำเนินการและสามารถรับรู้รายได้ในไตรมาสที่ 3/62 มากกว่าช่วงเวลาเดียวกันของปี 2561 ส่วนงานขายและบริการสามารถขายเครื่องจักรได้เพิ่มขึ้น ประกอบกับส่วนงานให้เช่าอสังหาริมทรัพย์สามารถรับรู้รายได้ได้ครบ 100% แล้ว ทั้งห้าแห่งที่ได้ลงทุนไว้
ขณะที่ค่าใช้จ่ายในการบริหารลดลงมาก เนื่องจากในไตรมาส 3/61 คณะอนุญาโตตุลาการได้นัดสืบพยานในต่างประเทศ จึงมีค่าใช้จ่ายที่เกี่ยวข้องกับคดีดังกล่าวค่อนข้างสูง ซึ่งในไตรมาสปัจจุบันไม่มีค่าใช้จ่ายดังกล่าวแล้ว